Document ID: 31997R2509

ΚΑΝΟΝΙΣΜΟΣ (ΕΚ) αριθ. 2509/97 ΤΗΣ ΕΠΙΤΡΟΠΗΣ της 15ης Δεκεμβρίου 1997 περί τροποποίησης του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 2308/97 (2), και ιδίως το άρθρο 9,
Εκτιμώντας:
ότι στον κανονισμό (ΕΟΚ) αριθ. 2658/87, όπως τροποποιήθηκε από τον κανονισμό (ΕΚ) αριθ. 1359/95 της Επιτροπής (3), η διάκριση μεταξύ των προϊόντων που υπάγονται στον κωδικό ΣΟ 2106 και, σ' αυτά που υπάγονται στον κωδικό ΣΟ 2208 10 00 καθορίστηκε βάσει του κατ' όγκο αλκοολικού τίτλου του 0,5 % vol 7
ότι με την τροποποίηση του εναρμονισμένου συστήματος από την 1η Ιανουαρίου 1996, τα σύνθετα αλκοολούχα παρασκευάσματα των τύπων που χρησιμοποιούνται για την παρασκευή ποτών, υπάγονται στις κλάσεις 2106 και 3302 αντίστοιχα, αντί της κλάσης 2208 7
ότι φαίνεται απαραίτητο να επανεισαχθεί η διάκριση μεταξύ αφενός «των σύνθετων αλκοολούχων παρασκευασμάτων, άλλων από εκείνα που γίνονται με βάση ευώδεις ουσίες των τύπων που χρησιμοποιούνται για την παρασκευή ποτών» του κωδικού ΣΟ 2106 90 20 με κατ' όγκο αλκοολικό τίτλο ανώτερο του 0,5 % vol και αφετέρου των παρασκευασμάτων με κατ' όγκο αλκοολικό τίτλο που δεν υπερβαίνει τα 0,5 % vol 7
ότι οι διατάξεις του παρόντος κανονισμού είναι σύμφωνες με τη γνώμη της επιτροπής τελωνειακού κώδικα, τμήμα δασμολογικής και στατιστικής ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κεφάλαιο 21 της συνδυασμένης ονοματολογίας του παραρτήματος του κανονισμού (ΕΟΚ) αριθ. 2658/87 τροποποιείται ως εξής:
- Παρεμβάλλεται η συμπληρωματική σημείωση 4:
«4. Σύμφωνα με την έννοια της διάκρισης 2106 90 20 θεωρούνται ως "σύνθετα αλκοολούχα παρασκευάσματα, άλλα από εκείνα που γίνονται με βάση ευώδεις ουσίες, των τύπων που χρησιμοποιούνται για την παρασκευή ποτών" τα παρασκευάσματα με κατ' όγκο αλκοολικό τίτλο ανώτερο του 0,5 % vol.»
- Οι υφιστάμενες σημείωσεις 4 και 5 φέρουν εφεξής τους αριθμούς 5 και 6.
Άρθρο 2
Ο παρών κανονισμός τίθεται σε ισχύ την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1997.

Labels: 3
17